Amgueddfa Archaeoleg Gaza

Mae Amgueddfa Archaeoleg Gaza (; Al Mat'haf, "Yr Amgueddfa") neu Tŷ Diwylliannol Hamdden AlMath'af, a agorwyd i'r cyhoedd yn hydref 2008 yn Gaza, Palesteina. Mae'r Amgueddfa yn fwyty, yn westy, yn ganolfan gynadledda ac yn amgueddfa dan berchnogaeth breifat, ac mae'n gartref i hynafiaethau a ddarganfuwyd yn Llain Gaza o gyfnodau hanesyddol amrywiol."Al-Mathaf a Proud Tribute to Gaza’s Past and Future,"  Sami Abdel-Shafi, Awst 2010, This Week in Palestine.

 Amgueddfa 
Mae gan yr amgueddfa gasgliad o 350 o arteffactau. Maent yn dyddio mor bell yn ôl â'r Oes Efydd (3500 CC).  Mae'r rhain yn cynnwys offer, colofnau, motiffau, darnau arian, gwydr a chrochenwaith o'r cyfnodau Rhufeinig a Bysantaidd, y cyfnod Islamaidd, cyfnod y Croesgadwyr, ac i'r oes fodern, hyd at weinyddiaeth yr Aifft o'r Llain Gaza, a ddaeth i ben yn 1967. Mae pob arddangosfa'n cynnwys esboniadau o'r arteffactau mewn sawl iaith, wedi'u cynllunio ar gyfer arbenigwyr a lleygwyr fel ei gilydd, er nad oes unrhyw un o'r arteffactau sydd i'w gweld ar wefan yr amgueddfa wedi'u nodi na'u dyddio. 

Yn ôl cyfarwyddwr yr amgueddfa, Jawdat N. Khoudary, "Y syniad yw dangos ein gwreiddiau dwfn o lawer o ddiwylliannau yn Gaza… Mae'n bwysig bod pobl yn sylweddoli i'n gwareiddiad yn y gorffennol fod yn un cyfoethog a da. Mae Israel cyfreithloni ei hanes. Rydyn ninnau hefyd."Museum Offers Gray Gaza a View of Its Dazzling Past, Ethan Bronner, New York Times, 25 Gorffennaf 2008.

Nid oes gan Gaza gyfraith sy'n ei gwneud archeoleg-achub yn ofynnol  ee pan fo adeiladwyr yn digwydd taro ar arteffactau archeolegol. Fel perchennog cwmni adeiladu, mae Khoudary yn cyfarwyddo'i weithwyr i arbed beth bynnag maen nhw'n ei gloddio fel y gallwn ei archwilio a gwarchod ein trysorau mewn amgueddfeydd. Mae hefyd yn talu pysgotwyr sy'n dod â gwrthrychau diddorol  a hynafol iddo.Museum Offers Gray Gaza a View of Its Dazzling Past, Ethan Bronner, New York Times, 25 Gorffennaf 2008.

Mae'r New York Times wedi disgrifio adeilad yr amgueddfa, sydd wedi'i wneud yn rhannol o gerrig a adferwyd o hen dai, hen gysylltiadau rheilffordd, colofnau marmor a ddarganfuwyd gan bysgotwyr a gweithwyr adeiladu Gaza, fel adeilad "syfrdanol".Museum Offers Gray Gaza a View of Its Dazzling Past, Ethan Bronner, New York Times, 25 Gorffennaf 2008.

Noddwyd yr amgueddfa o'r cychwyn gan UNESCO, a bwrdd o ymddiriedolwyr Palesteinaidd.  Mae'n derbyn cefnogaeth wyddonol a thechnegol gan Is-adran Amgueddfeydd dinas Genefa.Gaza at the Crossroad of Civilizations . O 2010 ymlaen roedd yn eiddo preifat.

Mae rhai o arddangosfeydd yr amgueddfa yn cael eu sensro gan lywodraeth Hamas -led Gaza ee Aphrodite, gyda gwisg rhy ddadlennol, delweddau o dduwiau hynafol eraill a lampau olew yn cynnwys menorah.Museum Offers Gray Gaza a View of Its Dazzling Past, Ethan Bronner, New York Times, 25 Gorffennaf 2008.

 Gweler hefyd 

 Rhestr o amgueddfeydd yn nhiriogaethau Palestina

 Cyfeiriadau 

 Dolen allanol 

 Gwefan Al Mat'haf

Categori:Amgueddfeydd archaeolegol
Categori:Adeiladau ac adeiladwaith ym Mhalesteina
Categori:Sefydliadau 2008
Categori:Wicibrosiect Palesteina